Francuska Gvajana

Francuska Gvajana je prekomorski departman i jedna od 18 administrativnih regija u Francuskoj. S površinom od 86.504 km2 to je najveći francuski departman. To je jedini francuski, a ujedno i jedina teritorija Evropske Unije u Južnoj Americi. Službeno ime Francuske Gvajane (u francuskim i evropskim krugovima) je samo Gvajana (Guyane). Pridjev "francuska" se dodaje još iz kolonijalnih vremena, kad su postojale tri Gvajane: "Britanska Gvajana" (današnja Republika Gvajana), "Holandska Gvajana" (današnji Surinam) i Francuska Gvajana. Geografija Iako dijeli kulturne afinitete sa Karibima na kojima se govori francuski, Francuska Gvajana se ne može smatrati dijelom te geografske regije, pri čemu se Karipsko more zapravo nalazi nekoliko stotina kilometara zapadno, iza luka Malih Antila. Francuska Gvajana se sastoji od dvije glavne regije: obalnog pojasa u kojem živi većina ljudi; i guste, gotovo nepristupačne prašume, koja se postepeno uzdiže do skromnih vrhova planina Tumac-Humac duž brazilske granice. Najviši vrh Francuske Gvajane je Bellevue de l'Inini (851 m). Ostale planine uključuju Mont Machalou (782 m), Pic Coudreau (711 m), Mont St Marcel (635 m), Mont Favard (200 m) i Montagne du Mahury (156 m). Nekoliko malih ostrva nalazi se uz obalu: tri ostrva spasa Iles du Salut koja uključuju Đavolje ostrvo i izolovano utočište za ptice. Historija Prije nego što su stigli prvi Evropljani, na toj teritoriji nije zabilježena pisana historija. Prvobitno su ga naseljavali brojni indijanski narodi, među njima Karibi, Arawak, Emerillon, Galibi, Kalina, Palikour, Wayampi (također poznat kao Oyampi) i Wayana. Također pogledajte Zastava Francuske Gvajane Grb Francuske Gvajane Reference Vanjski linkovi Francuska Gvajana na britannica.com